b'\n_START_ARTICLE_\nSpionkopita\n_START_SECTION_\nCaracter\xc3\xadstiques\n_START_PARAGRAPH_\nLa spionkopita \xc3\xa9s un sulfur de coure de f\xc3\xb3rmula qu\xc3\xadmica Cu\xe2\x82\x83\xe2\x82\x89S\xe2\x82\x82\xe2\x82\x88. Cristal\xc2\xb7litza en el sistema trigonal. \xc3\x89s de color blau i la seva duresa a l\'escala de Mohs \xc3\xa9s de 2,5 a 3. \xc3\x89s molt semblant i est\xc3\xa0 estretament relacionat amb la yarrowita (Cu\xe2\x82\x89S\xe2\x82\x88), al costat de la qual es va descobrir._NEWLINE_Segons la classificaci\xc3\xb3 de Nickel-Strunz, la spionkopita pertany a "02.CA: Sulfurs met\xc3\xa0l\xc2\xb7lics, M:S = 1:1 (i similars), amb Cu" juntament amb els seg\xc3\xbcents minerals: covellita, klockmannita, yarrowita, nukundamita i calvertita.\n_START_SECTION_\nFormaci\xc3\xb3 i jaciments\n_START_PARAGRAPH_\nLa spionkopita ha estat trobada en diferents ambients de formaci\xc3\xb3: com a substituts laminars productes de la meteoritzaci\xc3\xb3 d\'anilita i djurle\xc3\xafta en dip\xc3\xb2sits de coure vermells estratolligats al rierol Spionkop (Canad\xc3\xa0) i en un dip\xc3\xb2sit de magnetita-cromita en el si d\'un dip\xc3\xb2sit de serpentina a Er\xc3\xa8tria (Gr\xc3\xa8cia). A m\xc3\xa9s d\'aquests dos indrets tamb\xc3\xa9 s\'ha trobat spionkopita a Ont\xc3\xa0rio, Alemanya, l\'Argentina, Austr\xc3\xa0lia, \xc3\x80ustria, els Estats Units, Indon\xc3\xa8sia, l\'Iran, Irlanda, It\xc3\xa0lia, Pol\xc3\xb2nia, el Regne Unit, la Rep\xc3\xbablica Democr\xc3\xa0tica del Congo, Su\xc3\xa8cia, Su\xc3\xafssa i la Xina. A Catalunya se n\'ha trobat a Castell-esta\xc3\xb3 (La Torre de Cabdella, Lleida)._NEWLINE_Sol trobar-se associada amb altres minerals com: anilita, djurle\xc3\xafta, yarrowita, tennantita (rierol Spionkop, Canad\xc3\xa0) i geerita, calcopirita, pentlandita cob\xc3\xa0ltica, magnetita, cromita, andradita, clorita i di\xc3\xb2psid (Er\xc3\xa8tria, Gr\xc3\xa8cia).'